**DECIZIEI ETAPEI DE INCADRARE**

## Nr. ............... /17.04.2019

**PROIECT**

Ca urmare a solicitarii de emitere a acordului de mediu adresate de **ORAS ISACCEA prin reprezentant legal Primar Moraru Anastase,** cu sediul in oras Isaccea, str. 1 Decembrie, nr. 25, jud. Tulcea, inregistrata la APM Tulcea cu nr. 790/22.01.2019, a depunerii memoriului de prezentare, inregistrat la A.P.M. Tulcea cu nr. 2368/19.02.2019 si a completarilor ulterioare cu nr. 3169/05.03.2019, 3779/14.03.2019, 5843/15,04,2019 in baza:

- **Legii nr. 292/2018** privind evaluarea impactului anumitor proiecte publice si private asupra mediului

**- Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr. 49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 09.04.2019, ca proiectul **„MODERNIZAREA SI DOTAREA ZONEI DE AGREMENT „PROGRESUL” DIN ORASUL ISACCEA – CONSTRUIRE FACILITATI PENTRU PATINAJ PE GHEATA SI ROLE SI ACTIVITATI CONEXE”,** propus a se amplasa in intravilanul orasului Isaccea, str. 1 Decembrie, nr. 93, identificat prin CF 31677, nr. topografic/nr. cadastral T43, Cs 514/31677, jud. Tulcea, **nu se supune evaluarii impactului asupra mediului.**

**Justificarea prezentei decizii:**

I. Motivele pe baza carora s-a stabilit necesitatea neefectuarii evaluarii impactului asupra mediului sunt urmatoarele:

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, anexa nr.2, la punctul 10 lit. b) proiecte de dezvoltare urbana, inclusiv constructia centrelor comerciale si a parcarilor auto publice.

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, nu sunt de natura a genera un impact semnificativ asupra mediului.

c) proiectul propus nu intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, deoarece amplasamentul nu se afla in interiorul unei arii protejate de interes comunitar.

d) proiectul propus nu intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**

Proiectul consta in amenajarea unui patinoar pe terenul din strada 1 Decembrie nr. 93, respectiv in incinta bazei sportive/de agrement existente. Suprafata de teren propusa pentru modernizare ocupa o suprafata de 1907.74 mp din suprafata imobilului de 11334 mp.

Patinoarul va fi alcatuit dintr-o platforma betonata S=374,24 mp (3,3% din suprafata totala a imobilului), dimensiuni maxime in plan 26m x 15m, dotata cu instalatie ingropata de frig pentru producerea ghetii artificiale in sezonul rece, pe timpul verii fiind amenajata pentru patinaj pe role. Platforma pentru patinoar va fi imprejmuita cu panouri demontabile de maxim 1.2 m inaltime pentru delimitarea suprafetei utile. Pentru asigurarea facilitatilor conexe se propune montarea a 2 cabine pentru inchirierea patinelor/rolelor si pentru comercializarea de produse traditionale cu suprafata S=22.5mp + 9mp=31.5 mp. Cabinele (chioscurile) vor fi de tip constructii provizorii din lemn si/sau metalice cu inchideri usoara si vor ocupa 0.28% din suprafata de teren a imobilului.

In plus, se vor amenaja:

- 822 mp platforme carosabile si parcaje (7.25% din total teren) - 19 locuri de parcare pentru autoturisme)

- 320 mp spatiu verde (2,82% din total teren)

- 340 mp alei pietonale (3% din total teren)

- 20 mp platforma cu gradene mobile (0.18% din total teren)

Pe suprafata de 9426.26 mp de teren aferenta terenului de fotbal existent (83,17%) nu se intervine. Astfel, indicatorii de urbanism rezultati in urma modernizarii sunt:

POT = 0.28% ; CUT = 0.002

Toate lucrarile de interventii se vor realiza in limita amplasamentului existent cu suprafata totala de 11334mp.

Instalatia frigorifica reprezinta un sistem cu circuit inchis si va fi alcatuita dintr-un racitor de tip ciller si o serpentina de tevi ingropate in platforma betonata a patinoarului care vehiculeaza agentul frigorific de tip etilen glicol pentru mentinerea suprafetei de patinaj la o temperatura optima (temperatura recomanda la suprafata ghetii pentru agrement este de -2.2℃). Pentru realizarea suprafetei de joc in sezonul de iarna, se pulverizeaza apa pe suprafata platformei betonate pana la atingerea unei grosimi de 4-5 cm si se intretine periodic cu o masina de refinisare a ghetii. Astfel, patinoarul se va dota cu o masina de refinisare a ghetii.

La producerea agentului termic pentru racirea pistei va fi folosit un agregat frigorific, format din vaporizator si condensator, avand o capacitate frigorifica de Q=250KW.

Agentul secundar vehiculat prin conductele pistei va fi etilen-glicol, acesta avand caracteristicile tehnice necesare utilizarii in conditiile de temperatura date. Transportul agentului de la vaporizator la pista de patinaj va fi facut prin intermediul a doua pompe active si una de rezerva, avand un debit de 170 mc/h.

In conformitate cu Certificatul de Urbanism nr. 6 din 16.01.2019 emis de PRIMARIA ORASULUI ISACCEA, conform PUG aprobat prin HCL al orasului Isaccea nr.50/2002 amplasamentul este situat in U.T.R. 1 „CENTRU” in Zona de parcuri, complexe sportive, recreere, turism, perdele de protectie, Subzona bs+sd, pa (baza sportiva, stadion, parc).

*Vecinatatile terenului studiat sunt urmatoarele:*

la Nord: nr. Cad 812 si 813, proprietate privata

la Est: Parau HC520

la Vest: str. 1 Decembrie

la Sud: Parau HC520

*Accesul* se realizeaza din strada 1 Decembrie printr - un drum de acces (nr. Cad. 31610) de 8,70m latime, care asigura accesul atat catre terenul de fotbal cat si catre sala de sport.

*Utilitati:*

a) Alimentarea cu apa - se va face prin prin racordarea la reteaua oraseneasca;

b) Alimentarea cu energie electrica - se va asigura din reteaua oraseneasca de iluminat;

c) Evacuarea apelor uzate – apele pluviale de pe platformele parcajelor, potential impurificate cu hidrocarburi, se vor colecta printr-un sistem de canalizare alcatuit din rigole/geigere carosabile, se vor epura intr-un separator de hidrocarburi si se vor evacua in reteua de canalizare oraseneasca. Apele tehnologice conventional curate rezultate din dezghetarea ghetii de pe platforma betonata a pationarului se vor evacua in reteaua de canalizare pluviala oraseneasca. Accesul la grupuri sanitare se va asigura prin facilitatile existente in imediata vecinatate (grupuri sanitare sala de sport etc).

d) Gospodarirea deseurilor- deseurile vor fi colectate selectiv si predate catre un operator autorizat;

e) Incalzirea: nu este cazul.

*Organizarea santier:*

Organizarea de șantier va include platforma de depozitare a materialelor, staționare a utilajelor și amplasarea containerelor tip birou si dormitor pentru personalul care asigura paza în organizarea de santier, o magazie pentru materiale marunte, un țarc acoperit pentru materiale voluminoase, un rezervor de apă, un grup electrogen pentru asigurarea energiei electrice, grup sanitar cu trei cuşete mobile, un pichet PSI.

În prima fază se va aşterne un strat de balast, apoi se vor amplasa cele menţionate mai sus şi se vor amenaja alei dalate. După terminarea lucrărilor se vor demonta dalele, grupurile snitare etc.,după care balastul se va curaţa, urmând sa se aştearnă stratul vegetal peste locaţia menţionată.

Se va avea in vedere ca serviciile sanitare din cadrul organizarii de santier să nu afecteze sau să aducă prejudicii cadrului natural limitrof sau vecinilor.

Este obligatorie respectarea normelor privind protectia muncii, igiena in construcții, paza si stingerea incendiilor.

Materialele necesare executiei lucrarilor vor urmari un program de transport, manipulare, depozitare si punere in operă, respectându-se ruta de transport, locul de depozitare si de lucru indicate in proiect.

Se va da o atentie deosebită manipulării si montării, respectându-se cu strictete traseul, montarea și așezarea corespunzatoare pe pozitie a materialelor.

Lucrările cuprinse in proiect se incadreaza in categoria lucrarilor cu dificultate medie, executia având o cota de risc mica.

Cazarea nu se va face în organizarea de șantier; se va face zilnic transportul muncitorilor.

Constructorul va lua toate masurile ce se impun pentru a înlătura eventualele riscuri în ceea ce privește protecția și securitatea muncii. Are obligația de a asigura o bună organizare a muncii, dotare tehnică corespunzatoare, prevedere și orientare judicioasa în desfășurarea proceselor de execuție.

Necesarul de apă va fi asigurat prin transportul și depozitarea în rezervor, în organizarea de santier.

*b)cumularea cu alte proiecte existente si /sau aprobate*: nu este cazul

*c*) *utilizarea resurselor naturale, in special a solului, a terenurilor, a apei si a biodiversitatii*: solul excavat pentru realizarea platformelor betonate. Acesta se va depozita in cadrul amplasamentului si se va reutiliza la umpluturile necesare prevazute in proiect.

*d) cantitatea si tipurile de deseuri generate/gestionate:*

In timpul executiei lucrarilor rezulta deseuri menajere si deseuri din constructii, vor fi valorificate/eliminate prin agenti economici autorizati.

Toate deseurile generate in timpul lucrarilor de executie se vor colecta/depozita in spatii special amenajate, pe categorii de deseuri si predate catre operatori autorizati pentru valorificare/eliminare .

*e)poluarea si alte efecte negative -* emisiile vor rezulta in perioada de executie a lucrarilor, din surse mobile ( mijloacele folosite la transportul materialelor), din lucrarile efective realizate pentru executarea proiectului. Nivelul de zgomot nu va depasi nivelul prevazut de STAS 10009/2017 - Acustica. Limite admisibile ale nivelului de zgomot din mediul ambiant;

*f) riscul de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice* – minor.

g) *riscurile pentru sanatatea umana – de exemplu, din cauza contaminarii apei sau a poluarii atmosferice* – nu este cazul

**2) Amplasarea proiectului**

a) *Utilizarea actuala si aprobata a terenurilor*: amplasamentul este situat intravilanul orasului Isaccea, str. 1 Decembrie, nr. 93, identificat prin CF 31677, nr. topografic/nr. cadastral T43, Cs 514/31677, jud. Tulcea, cu folosinta actuala de- Cs „terenuri de sport” si destinatie stabilita prin PUG oras Isaccea –Zona de parcuri, complexe sportive, recreere, turism, perdele de protectie, Subzona bs+sd, pa (baza sportiva, stadion, parc).

b) *bogatia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa, biodiversitatea, din zona si din subteranul acesteia* – nu este cazul.

c) *capacitatea de absorbtie a mediului natural, acordandu-se o atentie speciala urmatoarelor zone*:

-zone umede, zone riverane, guri ale raurilor – nu este cazul

-zone costiere si mediul marin – nu este cazul;

-zone montane si forestiere – nu este cazul;

-arii naturale protejate de interes national, comunitar, international – nu este cazul ;

-zone clasificate sau protejate conform legislatiei in vigoare: situri Natura 2000 desemnate in conformitate cu legislatia privind regimul ariilor naturale protejate, conservarea habitatelor naturale, a florei si faunei salbatice; zonele prevazute de legislatia privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor legislatiei din domeniul apelor, precum si a celei privind caracterul si marimea zonelor de protectie sanitara si hidrogeologica– nu este cazul;

-zonele in care au existat deja cazuri de nerespectare a standardelor de calitate a mediului prevazute de legislatia nationala si la nivelul Uniunii Europene si relevante pentru proiect sau in care se considera ca exista astfel de cazuri– nu este cazul;

- zonele cu o densitate mare a populatiei – nu este cazul;

- peisaje si situri importante din punct de vedere istoric, cultural sau arheologic – imobilul nu este sit arhteologic.

**3) Tipurile si caracteristicile impactului potential**

- importanta si extinderea spatiala a impactului - de exemplu, zona geografica si dimensiunea populatiei care poate fi afectata – impact minor, se va limita la zona în care este amplasat proiectul.

- natura impactului – implementarea proiectului va avea un impact pozitiv, permanent, pe termen mediu si lung asupra peisajului, mediului vizual, social, cultural. Impactul asupra faunei, florei, calitatii aerului, climei, bunurilor materiale va fi temporar, nesemnificativ, doar pe perioada de construcție si se va limita doar la perimetrul studiat fară a fi afectate condițiile de viață ale speciilor din zonă.

- natura transfrontalierǎ a impactului: nu este cazul.

- intensitatea si complexitatea impactului: impactul determinat de lucrarile de constructie, nu sunt de natura sa determine efecte negative permanente pe termen mediu si lung. Se estimeaza ca lucrarile vor avea un impact nesemnificativ asupra factorilor de mediu.

- probabilitatea impactului: pe durata de implementare si exploatare a proiectului va fi redusa;

- debutul, durata, frecventa si reversabilitatea preconizate ale impactului – impactul nesemnificativ identificat se va manifesta doar pe perioada lucrarilor de investitie. Dupa finalizarea lucrarilor se estimeaza un impact neutru;

- cumularea impactului cu impactul altor proiecte existente si/sau aprobate – impact minor;

- posibilitatea de reducere efectiva a impactului : pamantul va fi depozitat pe terenul amplasamentului. Se va utiliza material absorbant in cazul unor scurgeri accidentale de combustibil de la utilajele cu care se lucreaza.

II. **Motivele pe baza carora s-a stabilit necesitatea neefectuarii evaluarii adecvate -** Nu se afla in arii natural protejate.

III. **Motivele pe baza carora s-a stabilit necesitatea neefectuarii evaluarii impactului asupra corpurilor de apa** in conformitate cu decizia justificata privind necesitatea elaborarii studiului de evaluare a impactului asupra corpurilor de apa, dupa caz – conform punctului de vedere al SGA Tulcea nu este afectat niciun corp de apa.

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar in pubele si valorificate prin agenti economici autorizati;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate;
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si GNM – CJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr. 6 din 16.01.2019, emis de Primaria Orasului Isaccea;

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial, actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu Avize, Acorduri, Autorizatii Sef Serviciu Calitatea Factorilor de Mediu

ing. Simona CONSTANTINESCU ing. Elena MICU

Intocmit: Ec. Ruxandra SUSAN/17.04.2019/11:07

A.A.A. ................/.............04.2019